લંડન: ઈગ્લેન્ડના વિકેટકીપર બેટ્સમેન જૉની બેરસ્ટૉએ કહ્યું છે કે, તેની ટીમ વન-ડે સીરીઝમાં મળેલી જીતની લયને ભારત વિરુદ્ધની ટેસ્ટ સીરીઝમાં પણ જાળવી રાખશે. ઉલ્લેખનીય છે કે, ઈંગ્લેન્ડે પ્રથમ મેચ હાર્યા બાદ બાકીની બંને મેચોમાં જીત મેળવી સીરીઝ પોતાના નામે કરી લીધી હતી. 28 વર્ષીય ક્રિકેટરે કહ્યું કે, ‘ટેસ્ટ અને વન-ડે ટીમના ખેલાડીઓમાં વધુ અંતર નથી એટલે નિશ્ચિતપણે વન-ડે સીરીઝ જીત્યા બાદ આત્મવિશ્વાસમાં વધારો થયો છે.’